ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΠΡΟΣΤΑΣΙΑΣ ΤΟΥ ΚΑΤΑΝΑΛΩΤΗ

 ΝΟΜΟΥΣ ΤΟΥ 2021 ΚΑΙ 2022Ω

Σ

|  |  |
| --- | --- |
| Προοίμιο.ΕπίσημηΕφημερίδα της Ε.Ε.: L328,18.12.2019,σ.7. | Για σκοπούς πλήρους εναρμόνισης με την πράξη της Ευρωπαϊκής Ένωσης με τίτλο «Οδηγία 2019/2161 του Ευρωπαϊκού Κοινοβουλίου και του Συμβουλίου, της 27ης Νοεμβρίου 2019 για την τροποποίηση της οδηγίας 93/13/ΕΟΚ του Συμβουλίου, και των οδηγιών 98/6/ΕΚ, 2005/29/ΕΚ και 2011/83/ΕΕ του Ευρωπαϊκού Κοινοβουλίου και του Συμβουλίου όσον αφορά την καλύτερη επιβολή και τον εκσυγχρονισμό των κανόνων της Ένωσης για την προστασία των καταναλωτών», |
|  |  |
|  | Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος.112(Ι) του 202146(Ι) του 2022. | 1. Ο παρών Νόμος θα αναφέρεται ως ο περί Προστασίας του Καταναλωτή (Τροποποιητικός) (Αρ. 2) Νόμος του 2022 και θα διαβάζεται μαζί με τους περί Προστασίας του Καταναλωτή Νόμους του 2021 και 2022 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Προστασίας του Καταναλωτή Νόμοι του 2021 έως (Αρ. 2) του 2022.  |
|  |  |
| Τροποποίηση του άρθρου 4 του βασικού νόμου. | 2. Το άρθρο 4 του βασικού νόμου τροποποιείται ως ακολούθως: |
|  |  |
|  | (α) | Με την αντικατάσταση του ορισμού του όρου «προϊόν», με τον ακόλουθο ορισμό: |
|  |  |  |
|  |  | «“προϊόν” σημαίνει αγαθό ή υπηρεσία και περιλαμβάνει ακίνητη περιουσία, ψηφιακή υπηρεσία, ψηφιακό περιεχόμενο, δικαιώματα και υποχρεώσεις∙»∙ |
|  |  |  |
|  | (β) | με την προσθήκη, στην κατάλληλη αλφαβητική σειρά, των ακόλουθων νέων όρων και των ορισμών τους: |
|  |  |  |
|  |  | «“επιγραμμική αγορά” σημαίνει υπηρεσία, η οποία χρησιμοποιεί λογισμικό, περιλαμβανομένων ιστότοπου, μέρους ιστότοπου ή εφαρμογής, το οποίο διαχειρίζεται εμπορευόμενος ή άλλο πρόσωπο εξ ονόματος του εμπορευομένου και η οποία επιτρέπει στους καταναλωτές να συνάπτουν εξ αποστάσεως συμβάσεις με άλλους εμπορευομένους ή καταναλωτές∙ |
|  |  |  |
|  |  | “κατάταξη” σημαίνει τη σχετική προβολή που δίδεται σε προϊόντα όπως παρουσιάζονται, οργανώνονται ή κοινοποιούνται από τον εμπορευόμενο, ανεξαρτήτως των τεχνολογικών μέσων που χρησιμοποιούνται για την εν λόγω παρουσίαση, οργάνωση ή κοινοποίηση·». |
|  |  |
| Τροποποίησητου άρθρου 6 του βασικούνόμου. | 3. Το άρθρο 6 του βασικού νόμου τροποποιείται με την αντικατάσταση στο τέλος της υποπαραγράφου (ii) της παραγράφου (β) του εδαφίου (3) αυτού του σημείου της τελείας με το σημείο του κόμματος και την προσθήκη, αμέσως μετά, της ακόλουθης νέας παραγράφου: |
|  |  |  |
|  | «(γ) εμπορική προώθηση αγαθού σε κράτος μέλος ως πανομοιότυπου με αγαθό που αποτελεί αντικείμενο εμπορίας σε άλλα κράτη μέλη, ενώ το εν λόγω αγαθό έχει σαφώς διαφορετική σύσταση ή χαρακτηριστικά, εκτός εάν αιτιολογείται από θεμιτούς και αντικειμενικούς παράγοντες.». |
|  |  |
| Τροποποίησητου άρθρου 7 του βασικού νόμου.  | 4. Το άρθρο 7 του βασικού νόμου τροποποιείται ως ακολούθως: |
|  |  |
|  | (α) | Με την τροποποίηση του εδαφίου (4) αυτού ως ακολούθως: |
|  |  |  |
|  |  | (i) | Με την αντικατάσταση της παραγράφου (δ) αυτού, με την ακόλουθη παράγραφο: |
|  |  |  | «(δ) οι ρυθμίσεις για την πληρωμή, την παράδοση και την εκτέλεση, εφόσον αποκλίνουν από τις απαιτήσεις επαγγελματικής ευσυνειδησίας∙»∙ και |
|  |  |  |  |
|  |  | (ii) | με την αντικατάσταση στο τέλος της παραγράφου (ε) αυτού του σημείου της τελείας με το σημείο του κόμματος και την προσθήκη, αμέσως μετά, της ακόλουθης νέας παραγράφου: |
|  |  |  |  |
|  |  |  | «(στ) για προϊόντα που προσφέρονται σε επιγραμμικές αγορές, κατά πόσο το τρίτο πρόσωπο που προσφέρει τα προϊόντα είναι εμπορευόμενος ή όχι, με βάση τη δήλωση του εν λόγω τρίτου προσώπου στον πάροχο της επιγραμμικής αγοράς.»∙ |
|  |  |  |  |
|  | (β) | με την προσθήκη, αμέσως μετά το εδάφιο (4) αυτού, του ακόλουθου νέου εδαφίου: |
|  |  |  |
|  |  | «(4Α) Σε περίπτωση κατά την οποία παρέχεται στους καταναλωτές η δυνατότητα αναζήτησης προϊόντων που προσφέρονται από διαφορετικούς εμπορευομένους ή από καταναλωτές, βάσει ερωτήματος υπό μορφή λέξης-κλειδιού, φράσης ή άλλου στοιχείου, ανεξαρτήτως του τόπου στον οποίο ολοκληρώνονται οι εν λόγω συναλλαγές, θεωρείται ουσιώδους σημασίας η παροχή γενικών πληροφοριών, σε ειδικό τμήμα της επιγραμμικής διεπαφής, άμεσα και εύκολα προσβάσιμου από τη σελίδα όπου παρουσιάζονται τα αποτελέσματα της αναζήτησης, όσον αφορά τις βασικές παραμέτρους που καθορίζουν την κατάταξη των προϊόντων, τα οποία παρουσιάζονται στον καταναλωτή, ως αποτέλεσμα του ερωτήματος αναζήτησης και τη σχετική σημασία των εν λόγω παραμέτρων έναντι άλλων: |
|  |  |  |  |
|  | ΕπίσημηΕφημερίδα της, Ε.Ε.: L186,11.07.2019,σ. 57. |  Νοείται ότι, εξαιρούνται της εν λόγω υποχρέωσης οι πάροχοι επιγραμμικών μηχανών αναζήτησης, όπως αυτοί ορίζονται στην παράγραφο (6) του άρθρου 2 της πράξης της Ευρωπαϊκής Ένωσης με τίτλο «Κανονισμός (ΕΕ) 2019/1150 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, για την προώθηση της δίκαιης μεταχείρισης και της διαφάνειας για τους επιχειρηματικούς χρήστες επιγραμμικών υπηρεσιών διαμεσολάβησης.»· και |
|  |  |  |
|  | (γ) | με την προσθήκη, αμέσως μετά το εδάφιο (5) αυτού, του ακόλουθου νέου εδαφίου: |
|  |  |  |
|  |  | «(6) | Σε περίπτωση κατά την οποία ο εμπορευόμενος παρέχει πρόσβαση σε αξιολογήσεις προϊόντων από καταναλωτές, θεωρείται ουσιώδους σημασίας η παροχή πληροφοριών σχετικά με το κατά πόσο και με ποιο τρόπο ο εμπορευόμενος διασφαλίζει ότι οι δημοσιευμένες αξιολογήσεις προέρχονται από καταναλωτές οι οποίοι έχουν χρησιμοποιήσει ή αγοράσει το προϊόν.».  |
|  |  |
| Τροποποίησητου άρθρου 14 του βασικού νόμου.  | 5. Το άρθρο 14 του βασικού νόμου τροποποιείται ως ακολούθως: |
|  |  |
|  | (α) | Με την τροποποίηση του εδαφίου (1) αυτού ως ακολούθως: |
|  |  |  |
|  |  | (i) | Με την αντικατάσταση της παραγράφου (α) αυτού, με την ακόλουθη παράγραφο: |
|  |  |  |  |
|  |  |  | «(α) Οι διατάξεις του παρόντος Μέρους εφαρμόζονται βάσει των όρων και στον βαθμό που ορίζεται σε αυτές σε σύμβαση- |
|  |  |  |  |
|  |  |  | (i) | η οποία συνάπτεται μεταξύ εμπορευόμενου και καταναλωτή, σύμφωνα με την οποία ο καταναλωτής καταβάλλει ή αναλαμβάνει να καταβάλει το τίμημα· |
|  |  |  | (ii) | προμήθειας νερού, φυσικού αερίου, ηλεκτρικής ενέργειας ή τηλεθέρμανσης, μεταξύ άλλων και από δημόσιους παρόχους, στο βαθμό που τα προϊόντα αυτά παρέχονται σε συμβατική βάση.»· και |
|  |  |  |  |  |
|  |  | (ii) | με την προσθήκη, αμέσως μετά την παράγραφο (α) αυτού, της ακόλουθης νέας παραγράφου: |
|  |  |  |  |
|  |  |  | «(α1) Οι διατάξεις του παρόντος Μέρους εφαρμόζονται σε περίπτωση κατά την οποία ο εμπορευόμενος προμηθεύει ή αναλαμβάνει να προμηθεύσει ψηφιακό περιεχόμενο το οποίο δεν παρέχεται σε υλικό μέσο ή ψηφιακή υπηρεσία προς τον καταναλωτή και ο καταναλωτής παρέχει ή αναλαμβάνει να παράσχει δεδομένα προσωπικού χαρακτήρα στον εμπορευόμενο, εξαιρουμένης της περίπτωσης κατά την οποία τα δεδομένα προσωπικού χαρακτήρα που παρέχει ο καταναλωτής υποβάλλονται σε επεξεργασία από τον εμπορευόμενο με αποκλειστικό σκοπό την παροχή ψηφιακού περιεχομένου που δεν παρέχεται σε υλικό μέσο ή ψηφιακής υπηρεσίας, σύμφωνα με το παρόν Μέρος, ή προκειμένου ο εμπορευόμενος να συμμορφωθεί με τις νομικές απαιτήσεις, στις οποίες υπόκειται και ο εμπορευόμενος δεν επεξεργάζεται τα εν λόγω δεδομένα για κανένα άλλο σκοπό.»· και |
|  |  |  |  |
|  | (β) | με την τροποποίηση του εδαφίου (3) αυτού ως ακολούθως: |
|  |  |  |
|  |  | (i) | Με την προσθήκη στην παράγραφο (ια) αυτού, αμέσως μετά τον αριθμό «30» (τρίτη γραμμή), του σημείου του κόμματος και του αριθμού «31»· |
|  |  | (ii) | με τη διαγραφή στο τέλος της παραγράφου (ιγ) αυτού της λέξης «και»· και |
|  |  | (ii) | με την αντικατάσταση στο τέλος της παραγράφου (ιδ) αυτού του σημείου της τελείας με το σημείο της άνω τελείας και την προσθήκη, αμέσως μετά, της ακόλουθης νέας παραγράφου: |
|  |  |  |  |
|  |  |  | «(ιε) για οποιαδήποτε αγαθά τα οποία πωλούνται στο πλαίσιο αναγκαστικής εκτέλεσης ή με άλλο τρόπο από δικαστική αρχή.». |
|  |  |  |  |
| Τροποποίηση του άρθρου 15 του βασικού νόμου.  | 6. Το άρθρο 15 του βασικού νόμου τροποποιείται ως ακολούθως: |
|  |  |
|  | (α) | Με την αντικατάσταση του ορισμού του όρου «αγαθά» με τον ακόλουθο ορισμό: |
|  |  |  |
|  |  | 154(Ι) του 2021. | «“αγαθό” έχει την έννοια που αποδίδεται στον όρο αυτό από το άρθρο 2 του περί Ορισμένων Πτυχών που αφορούν τις Συμβάσεις για τις Πωλήσεις Αγαθών Νόμου· |
|  |  |  |  |
|  | (β) | με την αντικατάσταση του ορισμού του όρου «σύμβαση παροχής υπηρεσιών» με τον ακόλουθο ορισμό: |
|  |  |  |
|  |  | «“σύμβαση παροχής υπηρεσιών” σημαίνει τη σύμβαση πώλησης βάσει της οποίας ο εμπορευόμενος παρέχει ή αναλαμβάνει να παράσχει υπηρεσία στον καταναλωτή και περιλαμβάνει ψηφιακή υπηρεσία∙»∙ |
|  |  |  |
|  | (γ) |  με την αντικατάσταση του ορισμού του όρου «σύμβαση πώλησης» με τον ακόλουθο ορισμό: |
|  |  |  |
|  |  | «“σύμβαση πώλησης” σημαίνει τη σύμβαση βάσει της οποίας, ο εμπορευόμενος μεταβιβάζει ή αναλαμβάνει να μεταβιβάσει την κυριότητα αγαθών στον καταναλωτή και περιλαμβάνει σύμβαση η οποία έχει ως αντικείμενο ταυτόχρονα την παροχή αγαθών και υπηρεσιών∙»∙ |
|  |  |  |
|  | (δ) |  με την αντικατάσταση του ορισμού του όρου «ψηφιακό περιεχόμενο» με τον ακόλουθο ορισμό: |
|  |  |  |
|  |  | «“ψηφιακό περιεχόμενο” έχει την έννοια που αποδίδεται στον όρο αυτό από το άρθρο 2 του περί Ορισμένων Πτυχών που αφορούν τις Συμβάσεις για την Προμήθεια Ψηφιακού Περιεχομένου και Ψηφιακών Υπηρεσιών Νόμου.»∙ |
|  |  |  |
|  | (στ) | με την προσθήκη, στην κατάλληλη αλφαβητική σειρά, των ακόλουθων νέων όρων και των ορισμών τους: |
|  |  |  |
|  | 25(I) του 2018. | «“δεδομένα προσωπικού χαρακτήρα” έχει την έννοια που αποδίδεται στον όρο αυτό από τον Γενικό Κανονισμό για την Προστασία Δεδομένων και τον περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμο·  |
|  |  |  |  |
|  | 155(Ι) του 2021. | “διαλειτουργικότητα” έχει την έννοια που αποδίδεται στον όρο αυτό από το άρθρο 2 του περί Ορισμένων Πτυχών που αφορούν τις Συμβάσεις για την Προμήθεια Ψηφιακού Περιεχομένου και Ψηφιακών Υπηρεσιών Νόμου∙ |
|  |  |  |  |
|  |  |  | “δυνατότητες λειτουργίας” έχει την έννοια που αποδίδεται στον όρο αυτό από το άρθρο 2 του περί Ορισμένων Πτυχών που αφορούν τις Συμβάσεις για την Προμήθεια Ψηφιακού Περιεχομένου και Ψηφιακών Υπηρεσιών Νόμου∙ |
|  |  |  |  |
|  |  |  | “επιγραμμική αγορά” σημαίνει υπηρεσία, η οποία χρησιμοποιεί λογισμικό, περιλαμβανομένων ιστότοπου, μέρους ιστότοπου ή εφαρμογής, το οποίο διαχειρίζεται εμπορευόμενος ή άλλο πρόσωπο εξ ονόματος του εμπορευομένου και η οποία επιτρέπει στους καταναλωτές να συνάπτουν εξ αποστάσεως συμβάσεις με άλλους εμπορευόμενους ή καταναλωτές χρησιμοποιώντας λογισμικό, περιλαμβανομένων ιστότοπου ή εφαρμογής, το οποίο διαχειρίζεται εμπορευόμενος ή άλλο πρόσωπο εξ ονόματος του εμπορευομένου∙ |
|  |  |  |  |
|  |  |  | “συμβατότητα” έχει την έννοια που αποδίδεται στον όρο αυτό από το άρθρο 2 του περί Ορισμένων Πτυχών που αφορούν τις Συμβάσεις για την Προμήθεια Ψηφιακού Περιεχομένου και Ψηφιακών Υπηρεσιών Νόμου∙ |
|  |  |  |  |
|  |  |  | “πάροχος επιγραμμικής αγοράς” σημαίνει εμπορευόμενο ο οποίος παρέχει επιγραμμική αγορά στους καταναλωτές∙ |
|  |  |  |  |
|  |  |  | “ψηφιακή υπηρεσία” έχει την έννοια που αποδίδεται στον όρο αυτό από το άρθρο 2 του περί Ορισμένων Πτυχών που αφορούν τις Συμβάσεις για την Προμήθεια Ψηφιακού Περιεχομένου και Ψηφιακών Υπηρεσιών Νόμου∙». |
|  |  |  |  |
| Τροποποίηση του άρθρου 16 του βασικού νόμου. | 7. Το εδάφιο (1) του άρθρου 16 του βασικού νόμου τροποποιείται ως ακολούθως: |
|  |  |
|  | (α) | Με την αντικατάσταση της παραγράφου (ε) αυτού, με την ακόλουθη παράγραφο: |
|  |  |  |
|  |  | «(ε) επιπλέον της υπενθύμισης περί ύπαρξης νομικής εγγύησης για τη συμμόρφωση των αγαθών, του ψηφιακού περιεχομένου και των ψηφιακών υπηρεσιών, την υπενθύμιση περί ύπαρξης εξυπηρέτησης μετά την πώληση και, κατά περίπτωση, εμπορικών εγγυήσεων μαζί με τους σχετικούς όρους εφαρμογής·»· |
|  |  |  |
|  | (β) | με την αντικατάσταση της παραγράφου (ζ) αυτού, με την ακόλουθη παράγραφο: |
|  |  |  |
|  |  | «(ζ) κατά περίπτωση, τις δυνατότητες λειτουργίας μαζί με τα ισχύοντα τεχνικά μέτρα προστασίας αγαθών με ψηφιακά στοιχεία, ψηφιακού περιεχομένου και ψηφιακών υπηρεσιών∙»∙ και |
|  |  |  |
|  | (γ) | με την αντικατάσταση της παραγράφου (η) αυτού, με την ακόλουθη παράγραφο: |
|  |  |  |
|  |  | «(η) κατά περίπτωση, κάθε αξιόλογη συμβατότητα και διαλειτουργικότητα αγαθών με ψηφιακά στοιχεία, ψηφιακού περιεχομένου και ψηφιακών υπηρεσιών, της οποίας ο εμπορευόμενος έχει γνώση ή ευλόγως αναμένεται να έχει γνώση∙». |
|  |  |
| Τροποποίηση του άρθρου 17 του βασικού νόμου. | 8. Το άρθρο 17 του βασικού νόμου τροποποιείται ως ακολούθως: |
|  |  |
|  | (α) | Με την τροποποίηση του εδαφίου (1) αυτού ως ακολούθως: |
|  |  |  |
|  |  | (i) | Με την αντικατάσταση της παραγράφου (γ) αυτού, με την ακόλουθη παράγραφο: |
|  |  |  |  |
|  |  |  | «(γ) τη γεωγραφική διεύθυνση στην οποία ο εμπορευόμενος είναι εγκατεστημένος, τον αριθμό τηλεφώνου και τη διεύθυνση ηλεκτρονικού ταχυδρομείου του: |
|  |  |  |  |  |
|  |  |  |  Νοείται ότι, σε περίπτωση κατά την οποία ο εμπορευόμενος παρέχει άλλα μέσα επιγραμμικής επικοινωνίας που διασφαλίζουν ότι ο καταναλωτής μπορεί να διατηρήσει οποιαδήποτε γραπτή επικοινωνία με τον εμπορευόμενο σε σταθερό μέσο, περιλαμβανομένης της ημερομηνίας και της ώρας της εν λόγω επικοινωνίας, η ενημέρωση περιλαμβάνει επίσης λεπτομέρειες σχετικά με τα εν λόγω άλλα μέσα, τα οποία διασφαλίζουν τη γρήγορη και αποτελεσματική επικοινωνία του καταναλωτή με τον εμπορευόμενο και, κατά περίπτωση, ο εμπορευόμενος παρέχει επίσης τη γεωγραφική διεύθυνση και τα στοιχεία ταυτότητας του εμπορευομένου για λογαριασμό του οποίου ενεργεί∙»· |
|  |  |  |  |  |
|  |  | (ii) | με την προσθήκη, αμέσως μετά την παράγραφο (ε) αυτού, της ακόλουθης νέας παραγράφου: |
|  |  |  |  |
|  |  |  | «(ε1) κατά περίπτωση, ότι η τιμή εξατομικεύτηκε βάσει αυτοματοποιημένης λήψης αποφάσεων∙»∙ |
|  |  |  |   |
|  |  | (iii) | με την αντικατάσταση της παραγράφου (ιβ) αυτού, με την ακόλουθη παράγραφο: |
|  |  |  |  |
|  |  |  | «(ιβ) υπενθύμιση της ύπαρξης νόμιμης εγγύησης για τη συμμόρφωση των αγαθών, του ψηφιακού περιεχομένου και των ψηφιακών υπηρεσιών∙»∙ |
|  |  |  |  |
|  |  | (iv) | με την αντικατάσταση της παραγράφου (ιη) αυτού, με την ακόλουθη παράγραφο: |
|  |  |  |  |
|  |  |  | «(ιη) κατά περίπτωση, τις δυνατότητες λειτουργίας, μαζί με τα ισχύοντα τεχνικά μέτρα προστασίας των αγαθών με ψηφιακά στοιχεία, του ψηφιακού περιεχομένου και των ψηφιακών υπηρεσιών∙»∙ |
|  |  |  |  |
|  |  | (v) | με την αντικατάσταση της παραγράφου (ιθ) αυτού, με την ακόλουθη παράγραφο: |
|  |  |  |  |
|  |  |  | «(ιθ) κατά περίπτωση, κάθε αξιόλογη συμβατότητα και διαλειτουργικότητα αγαθών με ψηφιακά στοιχεία, ψηφιακού περιεχομένου και των ψηφιακών υπηρεσιών, της οποίας ο εμπορευόμενος έχει γνώση ή ευλόγως αναμένεται να έχει γνώση∙»∙ |
|  |  |  |  |
|  | (β) | με την αντικατάσταση του εδαφίου (4) αυτού, με το ακόλουθο εδάφιο: |
|  |  |  |
| Παράρτημα ΙΙΙ,Μέρος Α. | «(4)(α) | Οι πληροφορίες που προβλέπονται στις παραγράφους (η), (θ) και (ι) του εδάφιου (1) δύναται να παρέχονται με το υπόδειγμα οδηγιών για την υπαναχώρηση που παρατίθεται στο Μέρος Α του Παραρτήματος IΙΙ. |
|  |  |  |
|  | (β) | Ο εμπορευόμενος έχει εκπληρώσει τις υποχρεώσεις παροχής πληροφοριών, όπως αυτές ορίζονται στις παραγράφους (η), (θ) και (ι) του εδαφίου (1), εφόσον έχει παράσχει τις εν λόγω οδηγίες, σωστά συμπληρωμένες, στον καταναλωτή. |
|  |  |  |
| Παράρτημα ΙΙΙ,Μέρος Α. | (γ) | Οι αναφορές στην περίοδο υπαναχώρησης δεκατεσσάρων (14) ημερών στο υπόδειγμα οδηγιών για την υπαναχώρηση που προβλέπεται στο Μέρος Α του Παραρτήματος IΙΙ αντικαθίστανται από αναφορές σε περίοδο υπαναχώρησης τριάντα (30) ημερών, στην προβλεπόμενη στο εδάφιο (1Α) του άρθρου 20 περίπτωση.»· |
|  |  |  |
|  | (γ) | με την προσθήκη, αμέσως μετά το εδάφιο (6) αυτού, του ακόλουθου νέου εδαφίου: |
|  |  |
|  |  | «(6Α) Επιφυλασσόμενων των διατάξεων του Μέρους ΙΙ, προτού ο καταναλωτής δεσμευτεί από εξ αποστάσεως σύμβαση ή οποιαδήποτε αντίστοιχη προσφορά σε επιγραμμική αγορά, ο πάροχος της επιγραμμικής αγοράς παρέχει στον καταναλωτή τις ακόλουθες πληροφορίες με τρόπο σαφή, κατανοητό και κατάλληλο για τα μέσα επικοινωνίας εξ αποστάσεως: |
|  |  |
|  | (α) | Γενικές πληροφορίες οι οποίες είναι διαθέσιμες σε ειδικό τμήμα της επιγραμμικής διεπαφής, άμεσα και εύκολα προσβάσιμο από τη σελίδα όπου παρουσιάζονται οι προσφορές, σχετικά με τις βασικές παραμέτρους που καθορίζουν την κατάταξη, όπως ορίζεται στο Μέρος ΙΙ του παρόντος Νόμου, των προσφορών που παρουσιάζονται στον καταναλωτή ως αποτέλεσμα του ερωτήματος αναζήτησης και τη σχετική σημασία των εν λόγω παραμέτρων έναντι άλλων∙ |
|  |  |  |
|  | (β) | κατά πόσο το τρίτο πρόσωπο το οποίο προσφέρει τα αγαθά, τις υπηρεσίες ή το ψηφιακό περιεχόμενο είναι εμπορευόμενος ή μη, με βάση τη δήλωση του εν λόγω τρίτου προσώπου στον πάροχο της επιγραμμικής αγοράς∙ |
|  |  |  |
|  | (γ) | σε περίπτωση κατά την οποία το τρίτο πρόσωπο το οποίο προσφέρει τα αγαθά, τις υπηρεσίες ή το ψηφιακό περιεχόμενο δεν είναι εμπορευόμενος, ότι τα δικαιώματα των καταναλωτών που απορρέουν από το δίκαιο της Ευρωπαϊκής Ένωσης για την προστασία των καταναλωτών δεν εφαρμόζονται στη σύμβαση∙ και |
|  |  |  |
|  | (δ) | κατά περίπτωση, τον τρόπο επιμερισμού των υποχρεώσεων που σχετίζονται με τη σύμβαση μεταξύ του τρίτου προσώπου το οποίο προσφέρει τα αγαθά, τις υπηρεσίες ή το ψηφιακό περιεχόμενο και του παρόχου της επιγραμμικής αγοράς, πληροφορία η οποία δεν θίγει οποιαδήποτε ευθύνη ενδέχεται να φέρει σε σχέση με τη σύμβαση, δυνάμει άλλης ενωσιακής ή εθνικής νομοθεσίας, ο πάροχος της επιγραμμικής αγοράς ή ο εμπορευόμενος που αποτελεί το τρίτο πρόσωπο.». |
|  |  |
| Τροποποίησητου άρθρου 18 του βασικού νόμου. | 9. Το άρθρο 18 βασικού νόμου τροποποιείται με την αντικατάσταση του εδαφίου (3) αυτού, με το ακόλουθο εδάφιο: |
|  |  |
|  | «(3) Εφόσον- |
|  |  |
|  | (α) | ο καταναλωτής επιθυμεί όπως η εκτέλεση υπηρεσιών ή η προμήθεια νερού, φυσικού αερίου ή ηλεκτρικής ενέργειας, σε περίπτωση κατά την οποία δεν διατίθενται προς πώληση σε περιορισμένο όγκο ή σε καθορισμένη ποσότητα, ή η παροχή τηλεθέρμανσης, άρχεται στη διάρκεια της προβλεπόμενης στο εδάφιο (2) του άρθρου 20 περιόδου υπαναχώρησης∙ και |
|  |  |  |
|  | (β) | ο καταναλωτής υποχρεούται με βάση τη σύμβαση να καταβάλει τίμημα, |
|  |  |  |
|  | ο εμπορευόμενος απαιτεί από τον καταναλωτή να καταθέσει το αίτημα του σε σταθερό μέσο και ζητεί από τον καταναλωτή να αναγνωρίσει ότι, μόλις η σύμβαση εκτελεσθεί πλήρως από τον εμπορευόμενο, ο καταναλωτής θα απολέσει το δικαίωμα υπαναχώρησης.». |
|  |  |
| Τροποποίηση του άρθρου 19 του βασικού νόμου. | 10. Το άρθρο 19 του βασικού νόμου τροποποιείται ως ακολούθως: |
|  |  |
|  | (α) | Με την αντικατάσταση του εδαφίου (4) αυτού, με το ακόλουθο εδάφιο: |
|  |  |  |
|  |   | Παράρτημα ΙΙΙ,Μέρος Β, | «(4) Εάν η σύμβαση συνάπτεται με μέσο επικοινωνίας εξ αποστάσεως το οποίο παρέχει περιορισμένο χώρο ή χρόνο για την απεικόνιση των πληροφοριών, ο εμπορευόμενος παρέχει, πάνω στο συγκεκριμένο μέσο ή διά του συγκεκριμένου μέσου, πριν από τη σύναψη αυτής της σύμβασης, τουλάχιστον τις προσυμβατικές πληροφορίες που αφορούν τα βασικά χαρακτηριστικά των αγαθών ή των υπηρεσιών, την ταυτότητα του εμπορευομένου, τη συνολική τιμή, το δικαίωμα υπαναχώρησης, τη διάρκεια της σύμβασης και, εάν η σύμβαση είναι αορίστου χρόνου, τις προϋποθέσεις καταγγελίας της σύμβασης, κατά τα οριζόμενα στις διατάξεις των παραγράφων (α), (β), (ε), (η) και (ιε) του εδαφίου (1) του άρθρου 17, εξαιρουμένου του υποδείγματος του εντύπου υπαναχώρησης που καθορίζεται στο Μέρος Β του Παραρτήματος ΙΙΙ σύμφωνα με την παράγραφο (η) και οι λοιπές πληροφορίες, οι οποίες αναφέρονται στο εδάφιο (1) του άρθρου 17, περιλαμβανομένου του υποδείγματος του εντύπου υπαναχώρησης, παρέχονται από τον εμπορευόμενο στον καταναλωτή με κατάλληλο τρόπο, σύμφωνα με τις διατάξεις του εδαφίου (1).»· και |
|  |  |
|  | (β) | με την αντικατάσταση του εδαφίου (8) αυτού, με το ακόλουθο εδάφιο: |
|  |  |
|  |  | «(8) Εφόσον-  |
|  |  |  |
|  |  | (α) | ο καταναλωτής επιθυμεί όπως η εκτέλεση υπηρεσιών ή η προμήθεια νερού, φυσικού αερίου ή ηλεκτρικής ενέργειας, σε περίπτωση κατά την οποία δεν διατίθενται προς πώληση σε περιορισμένο όγκο ή σε καθορισμένη ποσότητα, ή η παροχή τηλεθέρμανσης αρχίζει στη διάρκεια της προβλεπόμενης στο εδάφιο (2) του άρθρου 20 περιόδου υπαναχώρησης· και |
|  |  |  |  |
|  |  | (β) | ο καταναλωτής υποχρεούται με βάση τη σύμβαση να καταβάλει τίμημα∙  |
|  |  |  |  |
|  |  | ο εμπορευόμενος απαιτεί από τον καταναλωτή να καταθέσει αίτημα και ζητεί από τον καταναλωτή να αναγνωρίσει ότι, μόλις η σύμβαση εκτελεσθεί πλήρως από τον εμπορευόμενο, ο καταναλωτής θα απολέσει το δικαίωμα υπαναχώρησης.». |
|  |  |
| Τροποποίηση του άρθρου 20 του βασικού νόμου. | 11. To άρθρο 20 του βασικού νόμου τροποποιείται ως ακολούθως: |
|  |  |
|  | (α) | Με την προσθήκη, αμέσως μετά το εδάφιο (1) αυτού, του ακόλουθου νέου εδαφίου: |
|  |  |
|  |  | «(1Α) Αναφορικά με συμβάσεις οι οποίες έχουν συναφθεί στο πλαίσιο μη προγραμματισμένων επισκέψεων από τον εμπορευόμενο στην οικία του καταναλωτή ή εκδρομών που διοργανώνει εμπορευόμενος, με στόχο ή αποτέλεσμα την προώθηση ή την πώληση προϊόντων σε καταναλωτή, ο καταναλωτής δύναται εντός χρονικού διαστήματος τριάντα (30) ημερών να υπαναχωρήσει από τη σύμβαση.»· και |
|  |  |
|  | (β) | με την προσθήκη στο εδάφιο (2) αυτού, αμέσως μετά τη φράση «σε δεκατέσσερις (14) ημέρες» (τρίτη γραμμή) και πριν από το σημείο της παύλας, της φράσης «και η προβλεπόμενη στο εδάφιο (1Α) προθεσμία υπαναχώρησης λήγει σε τριάντα (30) ημέρες». |
|  |  |
| Τροποποίηση του άρθρου 21 του βασικού νόμου. | 12. Το άρθρο 21 του βασικού νόμου τροποποιείται με την αντικατάσταση του εδαφίου (2) αυτού, με το ακόλουθο εδάφιο: |
|  |  |
|  | «(2) Εάν ο εμπορευόμενος παρέσχε στον καταναλωτή τις προβλεπόμενες στο εδάφιο (1) πληροφορίες εντός δώδεκα (12) μηνών από την οριζόμενη στο εδάφιο (2) του άρθρου 20 ημέρα, η περίοδος υπαναχώρησης λήγει σε δεκατέσσερις (14) ημέρες από την ημέρα κατά την οποία ο καταναλωτής λαμβάνει τις εν λόγω πληροφορίες ή σε τριάντα (30) ημέρες από την ημερομηνία κατά την οποία ο καταναλωτής λαμβάνει τις εν λόγω πληροφορίες, ανάλογα με την περίπτωση.». |
|  |  |
| Τροποποίηση του άρθρου 24 του βασικού νόμου. | 13. Το άρθρο 24 του βασικού νόμου τροποποιείται ως ακολούθως: |
|  |  |
|  | (α) | Με την αντικατάσταση στο εδάφιο (3) αυτού της φράσης «Σε περίπτωση που» (πρώτη γραμμή), με τη φράση «Εκτός εάν»· |
|  |  |  |
|  | (β) | με την προσθήκη, αμέσως μετά το εδάφιο (3) αυτού, των ακόλουθών νέων εδαφίων: |
|  |  |  |
|  |  | «(4) Όσον αφορά τα δεδομένα προσωπικού χαρακτήρα του καταναλωτή, ο εμπορευόμενος συμμορφώνεται με τις ισχύουσες υποχρεώσεις βάσει του Γενικού Κανονισμού για την Προστασία Δεδομένων και του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου. |
|  |  |  |
|  |  | (5) Ο εμπορευόμενος δεν χρησιμοποιεί κανένα περιεχόμενο, πλην των δεδομένων προσωπικού χαρακτήρα, το οποίο παρασχέθηκε ή δημιουργήθηκε από τον καταναλωτή κατά τη χρήση του ψηφιακού περιεχομένου ή της ψηφιακής υπηρεσίας που παρέχεται από τον εμπορευόμενο, εκτός εάν το εν λόγω περιεχόμενο- |
|  |  |  |
|  |  | (α) | δεν έχει καμία χρησιμότητα εκτός του πλαισίου του ψηφιακού περιεχομένου ή της ψηφιακής υπηρεσίας που παρέχεται από τον εμπορευόμενο∙ |
|  |  |  |  |
|  |  | (β) | αφορά μόνο τη δραστηριότητα του καταναλωτή κατά τη χρήση του ψηφιακού περιεχομένου ή της ψηφιακής υπηρεσίας που παρέχεται από τον εμπορευόμενο∙ |
|  |  |  |  |
|  |  | (γ) | έχει ομαδοποιηθεί με άλλα δεδομένα από τον εμπορευόμενο και δεν δύναται να διαχωριστεί ή δύναται να διαχωριστεί μόνο με δυσανάλογες προσπάθειες∙ ή |
|  |  |  |  |
|  |  | (δ) | έχει δημιουργηθεί από τον καταναλωτή από κοινού με άλλα πρόσωπα, τα οποία είναι σε θέση να συνεχίσουν να χρησιμοποιούν το περιεχόμενο.  |
|  |  |  |  |
|  |  | (6) Εξαιρουμένων των προβλεπομένων στις παραγράφους (α), (β) ή (γ) του εδαφίου (5) περιπτώσεων, ο εμπορευόμενος, κατόπιν αιτήματος του καταναλωτή, θέτει στη διάθεσή του οποιοδήποτε περιεχόμενο, εκτός από δεδομένα προσωπικού χαρακτήρα, το οποίο παρασχέθηκε ή δημιουργήθηκε από τον καταναλωτή κατά τη χρήση του ψηφιακού περιεχομένου ή της ψηφιακής υπηρεσίας που παρέχεται από τον εμπορευόμενο. |
|  |  |  |
|  |  | (7) Ο καταναλωτής δικαιούται να ανακτά το εν λόγω ψηφιακό περιεχόμενο δωρεάν, χωρίς να παρεμποδίζεται από τον εμπορευόμενο, σε εύλογο χρονικό διάστημα και σε κοινώς χρησιμοποιούμενο και αναγνώσιμο από μηχάνημα μορφότυπο. |
|  |  |  |
|  |  | (8) Με την επιφύλαξη των διατάξεων του εδαφίου (6), σε περίπτωση υπαναχώρησης από τη σύμβαση, ο εμπορευόμενος δύναται να εμποδίζει οποιαδήποτε περαιτέρω χρήση του ψηφιακού περιεχομένου ή της ψηφιακής υπηρεσίας από τον καταναλωτή, συγκεκριμένα καθιστώντας το ψηφιακό περιεχόμενο ή την ψηφιακή υπηρεσία μη προσβάσιμα στον καταναλωτή ή απενεργοποιώντας τον λογαριασμό χρήστη του καταναλωτή.». |
|  |  |  |
| Tροποποίηση του άρθρου 25 του βασικού νόμου. | 14. Το άρθρο 25 του βασικού νόμου τροποποιείται ως ακολούθως: |
|  |  |
|  | (α) | Με την αντικατάσταση στο εδάφιο (1) αυτού της φράσης «Σε περίπτωση που» (πρώτη γραμμή), με τη φράση «Εκτός εάν»· |
|  |  |  |
|  | (β) | με την προσθήκη, αμέσως μετά το εδάφιο (2) αυτού, του ακόλουθου νέου εδαφίου: |
|  |  |  |
|  |  | «(2Α) Σε περίπτωση υπαναχώρησης από τη σύμβαση, ο καταναλωτής δεν χρησιμοποιεί το ψηφιακό περιεχόμενο ή την ψηφιακή υπηρεσία και δεν τα θέτει στη διάθεση τρίτου προσώπου.»· και |
|  |  |  |
|  | (γ) | με την αντικατάσταση της υποπαραγράφου (i) της παραγράφου (β) του εδαφίου (4) αυτού, με την ακόλουθη υποπαράγραφο: |
|  |  |  |
|  |  | «(i) ο καταναλωτής δεν έδωσε την προηγούμενη ρητή συγκατάθεσή του, για να αρχίσει η εκτέλεση της σύμβασης πριν από το τέλος της προβλεπόμενης στο άρθρο 20 περιόδου,». |
|  |  |  |
| Tροποποίηση του άρθρου 27 του βασικού νόμου. | 15. Το άρθρο 27 του βασικού νόμου τροποποιείται ως ακολούθως: |
|  |  |
|  | (α) | Με την αντικατάσταση της παραγράφου (α) αυτού, με την ακόλουθη παράγραφο: |
|  |  |  |
|  |  | «(α) Συμβάσεις υπηρεσιών μετά την πλήρη εκτέλεση της υπηρεσίας, αλλά, εφόσον προβλέπεται στη σύμβαση η υποχρέωση του καταναλωτή να καταβάλει το τίμημα, μόνο εάν η εκτέλεση άρχισε με την προηγούμενη ρητή συγκατάθεση του καταναλωτή και με την εκ μέρους του αναγνώριση ότι θα απολέσει το δικαίωμα υπαναχώρησής του, μόλις η σύμβαση εκτελεσθεί πλήρως από τον εμπορευόμενο·»· |
|  |  |  |
|  | (β) | με την αντικατάσταση της παραγράφου (ιγ) αυτού, με την ακόλουθη παράγραφο: |
|  |  |  |
|  |  | «(ιγ) συμβάσεις προμήθειας ψηφιακού περιεχομένου το οποίο δεν παρέχεται σε υλικό μέσο, εφόσον η εκτέλεση έχει αρχίσει και εφόσον προβλέπεται στη σύμβαση η υποχρέωση του καταναλωτή να καταβάλει τίμημα, σε περίπτωση που- |
|  |  |  |
|  |  | (i) | ο καταναλωτής έδωσε την προηγούμενη ρητή συγκατάθεσή του, ώστε να αρχίσει η εκτέλεση της σύμβασης στη διάρκεια της περιόδου ισχύος του δικαιώματος υπαναχώρησης· |
|  |  | (ii) | ο καταναλωτής αναγνώρισε ότι χάνει συνεπακόλουθα το δικαίωμα υπαναχώρησής του· και |
|  |  | (iii) | ο εμπορευόμενος προέβη στην παροχή της επιβεβαίωσης, η οποία προβλέπεται στο εδάφιο (2) του άρθρου 18 ή στο εδάφιο (7) του άρθρου 19·». |
|  |  |  |  |
|  | (γ) | με την αντικατάσταση στο τέλος της παραγράφου (ιγ) αυτού του σημείου της τελείας με το σημείο της άνω τελείας και την προσθήκη, αμέσως μετά, της ακόλουθης νέας παραγράφου: |
|  |  |  |
|  |  | «(ιδ) συμβάσεις υπηρεσιών, οι οποίες επιβάλλουν στον καταναλωτή την υποχρέωση να καταβάλει τίμημα, όταν ο καταναλωτής έχει ζητήσει ειδικά επίσκεψη από τον εμπορευόμενο με σκοπό την πραγματοποίηση επιδιορθώσεων· στην περίπτωση αυτή, ο καταναλωτής χάνει το δικαίωμα υπαναχώρησης, μετά την πλήρη παροχή της υπηρεσίας, υπό την προϋπόθεση ότι η εκτέλεση άρχισε με την προηγούμενη ρητή συγκατάθεση του καταναλωτή:»· και |
|  |  |  |
|  | (δ) | με την προσθήκη, αμέσως μετά την παράγραφο (ιδ) αυτού, της ακόλουθης νέας επιφύλαξης: |
|  |  |  |
|  |  |  «Νοείται ότι, οι προβλεπόμενες στις παραγράφους (α), (β), (γ) και (δ) εξαιρέσεις στο δικαίωμα υπαναχώρησης, δεν εφαρμόζονται στην περίπτωση συμβάσεων που έχουν συναφθεί στο πλαίσιο μη προγραμματισμένων επισκέψεων εμπορευόμενου στην οικία καταναλωτή ή εκδρομών που διοργανώνει εμπορευόμενος με στόχο ή αποτέλεσμα την προώθηση ή την πώληση προϊόντων στους καταναλωτές.». |
|  |  |  |
| Τροποποίηση του βασικού νόμου με την προσθήκη του νέου άρθρου 32A. | 16. Ο βασικός νόμος τροποποιείται με την προσθήκη, αμέσως μετά το άρθρο 32 αυτού, του ακόλουθου νέου άρθρου: |
|  |  |
|  | «Απαλλαγή από υποχρέωση του καταναλωτή να λάβει υπόψη παραγγελθέντα αγαθά ή μη ζητηθείσες υπηρεσίες.Παράρτημα Ι,Μέρος Β. | 32Α. Ο καταναλωτής απαλλάσσεται από την υποχρέωση να λάβει καθ’ οιονδήποτε τρόπο υπόψη την παροχή μη παραγγελθέντων αγαθών, νερού, φυσικού αερίου, ηλεκτρικής ενέργειας, τηλεθέρμανσης ή ψηφιακού περιεχομένου ή μη ζητηθείσης παροχής υπηρεσιών η οποία απαγορεύεται δυνάμει των διατάξεων του εδαφίου (4) του άρθρου 5 και της παραγράφου (6) του Μέρους Β του Παραρτήματος Ι:  |
|  |  |  |
|  |  |  Νοείται ότι, στις προβλεπόμενες στο παρόν άρθρο περιπτώσεις, η μη απάντηση από τον καταναλωτή, ύστερα από παροχή μη παραγγελθέντων αγαθών, νερού, φυσικού αερίου, ηλεκτρικής ενέργειας, τηλεθέρμανσης ή ψηφιακού περιεχομένου ή μη ζητηθείσης παροχής υπηρεσιών δεν ισοδυναμεί με συναίνεση.». |
|  |  |
| Τροποποίηση του άρθρου 45 του βασικού νόμου. | 17. Το άρθρο 45 του βασικού νόμου τροποποιείται με την αρίθμηση του υφιστάμενου κειμένου αυτού σε εδάφιο (1) και την προσθήκη, αμέσως μετά, του ακόλουθου νέου εδαφίου: |
|  |  |
|  | «(2) (α) | Σε κάθε ανακοίνωση περί μείωσης τιμής υποδεικνύεται η προγενέστερη τιμή που εφάρμοζε ο εμπορευόμενος για καθορισμένο χρονικό διάστημα πριν από την εφαρμογή της μείωσης της τιμής. |
|  |  |  |
|  | (β) | Για τους σκοπούς του παρόντος εδαφίου, ως προγενέστερη τιμή θεωρείται η χαμηλότερη τιμή πώλησης και/ή η μοναδιαία τιμή, στην οποία επωλείτο το ίδιο κατά ποιότητα ή ποσότητα προϊόν εντός περιόδου τριάντα (30) ημερών πριν από την εφαρμογή της μείωσης της τιμής, εξαιρουμένων των αγαθών τα οποία δύναται, λόγω της φύσης τους, να αλλοιωθούν και/ή λήξουν σύντομα και/ή κυκλοφορούν στην αγορά εντός περιόδου μικρότερης των τριάντα (30) ημερών: |
|  |  |  |
|  |  |  Νοείται ότι, σε περίπτωση κατά την οποία η μείωση της τιμής αυξάνεται προοδευτικά, ως προγενέστερη τιμή θεωρείται η τιμή χωρίς τη μείωση της τιμής, πριν από την πρώτη εφαρμογή της μείωσης της τιμής.». |
|  |  |  |
| Τροποποίηση του άρθρου 57 του βασικού νόμου. | 18. Η παράγραφος (ια) του εδαφίου (1) του άρθρου 57 του βασικού νόμου τροποποιείται ως ακολούθως: |
|  |  |
|  | (α) | Με την αντικατάσταση από αυτή της φράσης «ή πρόστιμο ύψους μέχρι πεντακόσιες χιλιάδες ευρώ (€500.000):» (όγδοη και ένατη γραμμή), με τη φράση «σε περίπτωση δε κατά την οποία δεν είναι διαθέσιμες οι πληροφορίες σχετικά με τον ετήσιο κύκλο εργασιών του παραβάτη, δύναται να επιβληθεί πρόστιμο που δεν υπερβαίνει τα τρία εκατομμύρια ευρώ (€3,000,000):»· |
|  |  |  |
|  | (β) | με την αντικατάσταση στο τέλος της δεύτερης επιφύλαξης αυτής του σημείου της άνω και κάτω τελείας με το σημείο της άνω τελείας και την προσθήκη, αμέσως μετά, της φράσης «και/ή»· και |
|  |  |  |
|  | (γ) | με τη διαγραφή της τρίτης επιφύλαξης αυτής. |
|  |  |  |
| Τροποποίηση του άρθρου 62 του βασικού νόμου. | 19. Το άρθρο 62 του βασικού νόμου τροποποιείται ως ακολούθως: |
|  |  |
|  | (α) | Με την προσθήκη, αμέσως μετά το εδάφιο (1) αυτού, του ακόλουθου νέου εδαφίου: |
|  |  |  |
|  |  | «(1Α) Το Δικαστήριο εξετάζει αυτεπάγγελτα τον καταχρηστικό χαρακτήρα οποιασδήποτε συμβατικής ρήτρας ενδεχομένως να περιλαμβάνεται σε σύμβαση, που είναι αντικείμενο υπόθεσης εκδίκασης ενώπιόν του και εκδίδει διάταγμα, σύμφωνα με τις διατάξεις του εδαφίου (3)»· και |
|  |  |  |
|  | (β) | με την προσθήκη στο εδάφιο (3) αυτού, αμέσως μετά τη φράση «του εδαφίου (1)» (δεύτερη γραμμή), της φράσης «ή αυτεπάγγελτα δυνάμει των διατάξεων του εδαφίου (1Α)». |
|  |  |
| Τροποποίηση του Παραρτήματος Ι του βασικού νόμου.  | 20. Το Μέρος Α του Παραρτήματος Ι του βασικού νόμου τροποποιείται ως ακολούθως: |
|  |  |
|  | (α) | Με την προσθήκη, αμέσως μετά την παράγραφο (11) αυτού, της ακόλουθης νέας παραγράφου: |
|  |  |  |
|  |  | «(11Α) Παροχή αποτελεσμάτων αναζήτησης μετά την υποβολή ερωτήματος επιγραμμικής αναζήτησης εκ μέρους καταναλωτή χωρίς να κοινοποιείται σαφώς τυχόν διαφήμιση επί πληρωμή ή καταβολή τιμήματος ειδικά για την επίτευξη υψηλότερης κατάταξης προϊόντων μεταξύ των αποτελεσμάτων αναζήτησης.»· |
|  |  |  |
|  | (β) | με την προσθήκη αμέσως μετά την παράγραφο (23) αυτού, των ακόλουθων νέων παραγράφων: |
|  |  |  |
|  |  | «(24) Η μεταπώληση εισιτηρίων εκδηλώσεων στους καταναλωτές, σε περίπτωση κατά την οποία ο εμπορευόμενος τα απέκτησε χρησιμοποιώντας αυτοματοποιημένα μέσα, ώστε να παρακάμψει οποιοδήποτε επιβαλλόμενο όριο στον αριθμό των εισιτηρίων που επιτρέπεται να αγοράσει κάποιος ή οποιουσδήποτε άλλους κανόνες ισχύουν για την αγορά εισιτηρίων. |
|  |  |  |
|  |  | (25) Η δήλωση ότι οι αξιολογήσεις ενός προϊόντος υποβάλλονται από καταναλωτές που έχουν πράγματι χρησιμοποιήσει ή αγοράσει το προϊόν, χωρίς να έχουν ληφθεί εύλογα και αναλογικά μέτρα, προκειμένου να ελεγχθεί ότι προέρχονται από τους εν λόγω καταναλωτές. |
|  |  |  |
|  |  | (26) Η υποβολή ή η ανάθεση σε άλλο νομικό ή φυσικό πρόσωπο της υποβολής ψευδών αξιολογήσεων ή θετικών κριτικών καταναλωτών ή η διαστρέβλωση των αξιολογήσεων ή των θετικών κριτικών καταναλωτών με σκοπό την προώθηση προϊόντων.». |
|  |  |
| Τροποποίηση του Παραρτήματος ΙΙΙ του βασικού νόμου. | 20. Το Παράρτημα ΙΙΙ του βασικού νόμου τροποποιείται ως ακολούθως: |
|  |  |
|  | (α) | Με την τροποποίηση του Μέρους Α αυτού, ως ακολούθως: |
|  |  |  |
|  |  | (i) | Με την αντικατάσταση στην παράγραφο 1 αυτού υπό τον τίτλο «Δικαίωμα υπαναχώρησης» του κειμένου που άρχεται με τη λέξη «Προκειμένου» (πέμπτη γραμμή) και τελειώνει με τη λέξη και τον αριθμό «[Σημείωση 3]» (ένατη γραμμή), με το ακόλουθο νέο κείμενο: |
|  |  |  |  |
|  |  |  | «Προκειμένου να ασκήσετε το δικαίωμα υπαναχώρησης, μας *[Σημείωση 2]* ενημερώνετε για την απόφασή σας να υπαναχωρήσετε από την παρούσα σύμβαση με μία ξεκάθαρη δήλωση (π.χ. επιστολή που θα σταλεί με ταχυδρομείο ή ηλεκτρονικό ταχυδρομείο). Μπορείτε να χρησιμοποιήσετε το συνημμένο υπόδειγμα εντύπου υπαναχώρησης, χωρίς τούτο να είναι υποχρεωτικό.*[Σημείωση 3]*»· και |
|  |  |  |  |
|  |  | (ii) | με την αντικατάσταση στην παράγραφο 2 αυτού υπό τον τίτλο «Συνέπειες της υπαναχώρησης» του κειμένου υπό τον τίτλο «Σημείωση 2», με το ακόλουθο κείμενο: |
|  |  |  |  |
|  |  |  | «*Σημείωση 2*Αναγράψτε το ονοματεπώνυμό σας, τη γεωγραφική διεύθυνσή σας, τον αριθμό του τηλεφώνου σας και τη διεύθυνση του ηλεκτρονικού ταχυδρομείου σας.»· και |
|  |  |  |
|  | (β) | με τη διαγραφή στο Μέρος Β αυτού της φράσης «και, εάν υπάρχει, τον αριθμό της τηλεομοιοτυπίας του» (τρίτη και τέταρτη γραμμή). |

Αρ. Φακ.: 23.01.063.070-2022

ΝΚΘΧ